ORDE do 3 de xuño de 2008 pola que se constitúen os pactos territoriais de emprego do Barbanza-Noia, de Ferrol, da Mariña, de Lemos, de Ourense, da Limia-Verín e do Deza-Tabeiróns.
CONSELLERÍA DE TRABALLO — III. OUTRAS DISPOSICIÓNS — 06/06/2008

O Decreto 98/2008, do 15 de maio, polo que se crean e regulan os órganos consultivos denominados pactos territoriais de emprego, configura a estes como órganos de carácter colexiado, de participación institucional e de concertación entre os seus integrantes, para a xestión coordinada do conxunto dos recursos públicos que se destinan ao emprego no ámbito territorial do pacto e adscritos ao departamento da Xunta de Galicia con competencias en materia de emprego.
O citado decreto establece no seu artigo 3, parágrafo primeiro, que poderán crearse ata un máximo de quince pactos territoriais de emprego que, no seu conxunto, abranguerán a totalidade do territorio de Galicia.
Mediante a disposición adicional segunda do Decreto 98/2008, do 15 de maio, constitúense os pactos territoriais de emprego da costa da morte, de Lugo, de Valdeorras e do Salnés.
O parágrafo segundo do artigo 3 do citado decreto establece que lle corresponde ao titular do departamento con competencias en materia de traballo dispoñer mediante orde a creación dos pactos territoriais.
É polo que, en virtude das competencias outorgadas polo artigo 3.2º do Decreto 98/2008, do 15 de maio, polo que se crean e regulan os órganos consultivos denominados pactos territoriais de emprego, tendo en conta o ditame do Consello Galego de Relacións Laborais, e no exercicio das facultades que me confire o artigo 34 da Lei 1/1983, do 22 de febreiro, modificada pola Lei 2/2007, do 28 de marzo, reguladora da Xunta e da súa Presidencia,
DISPOÑO:
Artigo único.-Constitución dos pactos territoriais de emprego do Barbanza-Noia, de Ferrol, da Mariña, de Lemos, de Ourense, da Limia-Verín e do Deza-Tabeiróns.
1. Créanse sete pactos territoriais de emprego cuxo ámbito territorial abranguerá os concellos que se sinalan:
-Pacto territorial de emprego do Barbanza-Noia.
Abranguerá o territorio dos seguintes concellos: Boiro, Lousame, Noia, Outes, A Pobra do Caramiñal, Porto do Son, Rianxo e Ribeira.
-Pacto territorial de emprego de Ferrol.
Abranguerá o territorio dos seguintes concellos: Ares, Cabanas, A Capela, Cedeira, Cerdido, Fene, Ferrol, Mañón, Moeche, Mugardos, Narón, Neda, Ortigueira, Pontedeume, As Pontes de García Rodríguez, San Sadurniño, As Somozas, Valdoviño e Cariño.
-Pacto territorial de emprego da Mariña.
Abranguerá o territorio dos seguintes concellos: Alfoz, Barreiros, Cervo, Foz, Xove, Lourenzá, Mondoñedo, Muras, Ourol, A Pontenova, Ribadeo, Riotorto, Trabada, O Valadouro, O Vicedo, Viveiro e Burela.
-Pacto territorial de emprego de Lemos.
Abranguerá o territorio dos seguintes concellos: Bóveda, Carballedo, Chantada, Folgoso do Courel, Monforte de Lemos, Pantón, A Pobra do Brollón, Quiroga, Ribas de Sil, O Saviñao, Sober e Taboada.
-Pacto territorial de emprego de Ourense.
Abranguerá o territorio dos seguintes concellos: Allariz, Amoeiro, A Arnoia, Avión, Baños de Molgas, Barbadás, Beade, Beariz, Boborás, A Bola, Calvos de Randín, Carballeda de Avia, O Carballiño, Cartelle, Castrelo de Miño, Castro Caldelas, Celanova, Cenlle, Coles, Cortegada, Esgos, Gomesende, O Irixo, Xunqueira de Ambía, Xunqueira de Espadañedo, Leiro, Maceda, Maside, Melón, A Merca, Montederramo, Nogueira de Ramuín, Ourense, Paderne de Allariz, Padrenda, Parada de Sil, O Pereiro de Aguiar, A Peroxa, Piñor, Pontedeva, Punxín, Quintela de Leirado, Ramirás, Ribadavia, San Amaro, San Cibrao das Viñas, San Cristovo de Cea, Taboadela, A Teixeira, Toén, Verea, Vilamarín e Vilar de Barrio.
-Pacto territorial de emprego da Limia-Verín.
Abranguerá o territorio dos seguintes concellos: Baltar, Bande, Os Blancos, Castrelo do Val, Cualedro, Entrimo, Xinzo de Limia, A Gudiña, Laza, Lobeira, Lobios, A Mezquita, Monterrei, Muíños, Oímbra, Porqueira, Rairiz de Veiga, Riós, Sandiás, Sarreaus, Trasmirás, Verín, Vilar de Santos e Vilardevós.
-Pacto territorial de emprego do Deza-Tabeiróns.
Abranguerá o territorio dos seguintes concellos: Cerdedo, Dozón, A Estrada, Forcarei, Agolada, Lalín, Rodeiro, Silleda e Vila de Cruces.
2. Os pactos territoriais de emprego creados ao abeiro desta orde rexeranse polas normas contidas no Decreto 98/2008, do 15 de maio, polo que se crean e regulan os órganos consultivos denominados pactos territoriais de emprego.
Disposicións derradeiras
Primeira.-Facúltase á persoa titular da Dirección Xeral de Formación e Colocación para que dite, no ámbito das súas competencias, as resolucións e instrucións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de xuño de 2008.
Ricardo Jacinto Varela Sánchez
Conselleiro de Traballo
Ver referencia pdf "10900D015P132.PDF"